พรรคประชาภิวัฒน์ (พ.ศ. 2561)

พรรคประชาภิวัฒน์ (, ย่อ: ปชภ.) พรรคการเมืองที่ได้ยื่นจดจองชื่อพรรคต่อ คณะกรรมการการเลือกตั้ง เป็นลำดับที่ 14/2561 เมื่อวันศุกร์ที่ 2 มีนาคม พ.ศ. 2561 มีไชยนาจ ญาติฉิมพลี เป็นผู้ยื่นคำร้องขอ  

ต่อมาในวันพฤหัสบดีที่ 5 เมษายน พ.ศ. 2561 ทางพรรคประชาภิวัฒน์ได้รับหนังสือรับจดแจ้งจัดตั้งพรรคจาก กกต. พร้อมกับพรรคพลังพลเมืองไทย เพื่อให้ทางพรรคได้ดำเนินการจดทะเบียนจัดตั้งพรรคต่อไป  

กระทั่งวันอาทิตย์ที่ 15 เมษายน พ.ศ. 2561 พรรคประชาภิวัฒน์ได้จัดประชุมใหญ่สามัญครั้งที่ 1/2561 เพื่อร่างข้อบังคับพรรค ระเบียบพรรค อุดมการณ์พรรคและนโยบายของพรรครวมถึงเพื่อเลือกหัวหน้าพรรค เลขาธิการพรรคและคณะกรรมการบริหารพรรคปรากฏว่าสมเกียรติ ศรลัมพ์ อดีต สมาชิกวุฒิสภาจังหวัดนครสวรรค์ เป็นหัวหน้าพรรคคนแรกและนันทนา สงฆ์ประชา เป็นเลขาธิการพรรคคนแรก   และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 3 พฤษภาคม พ.ศ. 2561   ซึ่ง กกต. ได้รับจดทะเบียนจัดตั้งพรรคประชาภิวัฒน์เป็นลำดับที่ ๓/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้มีการประกาศในราชกิจจานุเบกษาเมื่อวันที่ 13 กันยายน พ.ศ. 2561 ประกาศนายทะเบียนพรรคการเมือง เรื่อง รับจดทะเบียนจัดตั้งพรรคประชาภิวัฒน์. ราชกิจจานุเบกษา. 13 Sep 2018. 

พรรคประชาภิวัฒน์ ถูกกล่าวถึงว่าเป็นพรรคการเมืองที่มีสายสัมพันธ์กับวัดพระธรรมกาย เป็นพรรคเพื่อพระพุทธศาสนา

 คณะกรรมการบริหารพรรค 
 หัวหน้าพรรค 
 สมเกียรติ ศรลัมพ์ (10 สิงหาคม พ.ศ. 2561 - 25 มกราคม พ.ศ. 2567)

 เลขาธิการพรรค 
 นันทนา สงฆ์ประชา (10 สิงหาคม พ.ศ. 2561 - 14 ธันวาคม พ.ศ. 2565)
 ยู เจียรยืนยงพงศ์ (4 มีนาคม พ.ศ. 2566 - 25 มกราคม พ.ศ. 2567)

 การเลือกตั้ง 
 พ.ศ. 2562 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งแบบบัญชีรายชื่อ จำนวน 1 ที่นั่ง คือ สมเกียรติ ศรลัมพ์ ต่อมาเขาได้ลาออกจากตำแหน่งเพื่อรับหน้าที่กรรมการผู้ช่วยรัฐมนตรี จึงเลื่อน นันทนา สงฆ์ประชา ขึ้นมาแทน กระทั่งเมื่อวันที่ 15 ธันวาคม พ.ศ. 2565 จึงเลื่อนนายรองรักษ์ บุญศิริ ขึ้นมาแทน

 พ.ศ. 2566 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ส่งผู้สมัครรับเลือกตั้งแบบบัญชีรายชื่อ หมายเลข 40 แต่ไม่ได้รับเลือกตั้ง

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  1 คน  ร่วมรัฐบาล  พล.อ.ประยุทธ์ จันทร์โอชา 

 อ้างอิง 

 แหล่งข้อมูลอื่น 



หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2561
หมวดหมู่:พรรคการเมืองไทยที่ยุบพรรคในปี พ.ศ. 2567